కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019: రోహిత్ శర్మ ఈసారైన మాటపై నిలబడతావా..?: అనిల్ కుంబ్లే
ముంబయి ఇండియన్స్‌ టీమ్‌ గత మూడు సీజన్లుగా రోహిత్ శర్మ తికమక ఓపెనింగ్ నిర్ణయాలతో ఇబ్బంది పడుతోంది. నేను ఆ జట్టుతో పనిచేసే సమయంలో రోహిత్ శర్మ నాలుగో స్థానంలో బ్యాటింగ్ చేశాడు. అది అతను తీసుకున్న నిర్ణయమే. కానీ.. ?
Samayam Telugu | Updated:
Mar 22, 2019, 07:36PM IST
IPL 2019: రోహిత్ శర్మ ఈసారైన మాటపై నిలబడతావా..?: అనిల్ కుంబ్లే
హైలైట్స్
ముంబయి ఇండియన్స్‌కి ఈ ఏడాది ఓపెనర్‌గా ఆడతానన్న రోహిత్ శర్మ
2017, 2018 సీజన్‌ ఆరంభంలో ఓపెనర్‌గా ఆడి.. ఆ తర్వాత మిడిలార్డర్‌లోకి మారిన వైనం
ఈ ఏడాది కూడా అదే బాటలో వెళ్తావా..? అంటూ కుంబ్లే సూటి ప్రశ్న
ప్రపంచకప్‌ నేపథ్యంలో.. ఓపెనర్‌గా ఫామ్ అందుకోవాలని ఆశిస్తున్న రోహిత్
ఐపీఎల్ 2019 సీజన్‌లో మళ్లీ ఓపెనర్‌గా ముంబయి ఇండియన్స్‌ ఇన్నింగ్స్ ఆరంభిస్తానని కెప్టెన్ రోహిత్ శర్మ చెప్పడంపై దిగ్గజ స్పిన్నర్ అనిల్ కుంబ్లే మండిపడ్డాడు. 2017, 2018 సీజన్లలో కొన్ని మ్యాచ్‌లు ఓపెనర్‌గా ఆడిన రోహిత్ శర్మ.. మళ్లీ మిడిలార్డర్‌కి మారిపోయాడు. కానీ.. శనివారం నుంచి ప్రారంభంకానున్న సీజన్‌లో మాత్రం పూర్తి స్థాయిలో ఓపెనర్‌గా ఆడతానని రోహిత్ శర్మ ఇటీవల ప్రకటించాడు.
రోహిత్ శర్మ నిర్ణయంపై ముంబయి ఇండియన్స్ ఒకప్పటి సహాయ కోచ్ అనిల్ కుంబ్లే ఘాటుగా స్పందించాడు. ‘ముంబయి ఇండియన్స్‌ టీమ్‌ గత మూడు సీజన్లుగా రోహిత్ శర్మ తికమక ఓపెనింగ్ నిర్ణయాలతో ఇబ్బంది పడుతోంది. నేను ఆ జట్టుతో పనిచేసే సమయంలో రోహిత్ శర్మ నాలుగో స్థానంలో బ్యాటింగ్ చేశాడు. అది అతను తీసుకున్న నిర్ణయమే. కానీ.. ముంబయి ఇండియన్స్ టీమ్‌ మాత్రం అతను ఓపెనర్‌గా ఆడాలని కోరుకునేది. 2018 ఐపీఎల్‌ సీజన్‌లోనూ ఇలానే జరిగింది. అతను ఓపెనర్‌గా ఆడతానని చెప్పి.. రెండు మ్యాచ్‌లు ఆడాడు. కానీ.. ఫెయిలవడంతో.. మళ్లీ మిడిలార్డర్‌కి మారిపోయాడు. ఈ ఏడాది ఫెయిలైనా.. అతను నిర్ణయం మార్చుకోడని గ్యారంటీ లేదు. కాబట్టి.. అతను తాజా సీజన్‌లోనైనా ఓ నిర్ణయానికి కట్టుబడి ఆడితే మంచిది’ అని కుంబ్లే సూచించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.